情境強度

情境強度係性格心理學上嘅一個概念，指一個情境有幾「迫使一個人做出特定嘅行為」。舉兩個例說明：
想像家陣紅燈而且馬路上有好多部車喺度快速噉駛過－如果一個人衝出馬路，會好大機會會受重傷，情境強；絕大多數嘅人都會企喺度唔郁。
想像家陣黃燈而且馬路度冇乜車－就算一個人衝出馬路，都冇乜機會會受重傷，情境弱；噉啲人喺行為上會比較多樣化－有啲人揀照過馬路，又有啲人企喺度唔郁。
如果話一個情境強，意思即係話個情境會強力噉獎勵啲「啱」嘅行為或者會強力噉懲罰啲「唔啱」嘅行為。而喺呢種情況下，人嘅性格會冇咁能夠影響佢哋行為－如果一個情境弱，一個人大可以按喜好行事，而如果一個情境強，「按喜好行事」好多時會造成巨大嘅損失，於是性格對行為嘅影響力就會下降。

用統計學上嘅行話嚟講，即係話情境強度係一個調節變數，會減弱性格同行為之間嘅關係。

性格心理學
動物行為學
調節變數
進化穩定策略

攷 

性格
心理學